ગુજરાતી ભાષામાં સજાતીય સંબંધો પર આધારિત પ્રથમ ફિલ્મ ‘મેઘધનુષ-ધ કલર ઑફ લાઇફ’નો ગઈ કાલે અમદાવાદ-ગાંધીનગર હાઇવે પર આવેલા સિટી પલ્સ થિયેટરમાં પ્રીમિયર યોજાયો હતો. આ પ્રીમિયરમાં સજાતીય સંબંધો ધરાવતા ૨૦૦થી વધારે લોકોએ ભાગ લીધો હતો. ફિલ્મના ડિરેક્ટર કિરણ દેવાણીએ દાવો કર્યો હતો કે ગુજરાતમાં પહેલી વખત એકસાથે આટલી મોટી સંખ્યામાં ગે એક જ સ્થળે એકઠા થયા હતા. ફિલ્મના પ્રીમિયર શોમાં ‘ગે પ્રિન્સ’ તરીકે જાણીતા રાજપીપળાના રાજવી પરિવારના સભ્ય માનવેન્દ્રસિંહ ગોહિલ પણ આવ્યા હતા.